**REFERAT DE APROBARE**

În conformitate cu prevederile art. 33¹ din Legea Apelor nr. 107/1996,cu modificările şi completările ulterioare: *“(1) Prin derogare de la art. 349 şi 350 din Ordonanţa de urgenţă a Guvernului nr. 57/2019, cu modificările şi completările ulterioare, autoritatea publică centrală din domeniul apelor, prin Administraţia Naţională «Apele Române», poate da în folosinţă gratuită Comitetului Olimpic şi Sportiv Român, federaţiilor sportive naţionale şi cluburilor sportive, recunoscute şi afiliate, în condiţiile legii, posesoare de certificat de identitate sportivă, pe domeniul nautic, prin protocol, bunuri din domeniul public al apelor, reglementarea şi gestionarea cantitativă şi calitativă a resursei de apă rămânând în sarcina administratorului Administraţia Naţională «Apele Române», potrivit competenţelor legale.*

*(2) Instrucţiunile privind încheierea protocolului prevăzut la alin. (1) şi modelul-cadru de protocol sunt aprobate prin ordin al conducătorului autorităţii publice centrale din domeniul apelor”.*

Prezentul proiect de act normativ pune în aplicare dispozițiile sus-menționate, în vederea acordării dreptului de folosinţă gratuită, prin aprobarea conţinutul-cadru al protocolului privind folosinţa gratuită a bunurilor din domeniul public al apelor administrat de Administraţia Naţională "Apele Române", precum și Instrucţiunile privind încheierea Protocolului privind darea în folosinţă gratuită.

Astfel, prin anexa nr. 1 la proiectul de ordin se normează conţinutul-cadru al protocolului privind folosinţa gratuită.

Protocolul stabilește care sunt drepturile și obligațiile ce revin părților, condițiile necesare încheierii acestuia, durata, precum și cazurile de încetare.

Totodată, sunt prevăzute măsuri în vederea protejării patrimoniului public prin condiționarea încheierii protocolului de obligația Comitetului Olimpic şi Sportiv Român/federaţiei sportive naţionale/clubul sportiv solicitant/ă de folosirea bunului din domeniul public al apelor numai în scopul declarant, încetarea de drept a protocolului în situația neexercitarii dreptului de folosinţă gratuită asupra bunului din domeniul public al apelor și dreptul la denunțare unilaterala.

După încetarea dreptului de folosinţă gratuită, protocolul stabilește modalitatea și condițiile prin care detenția bunului este restituită administratorului de drept, respectiv Administrația Națională „Apele Române” prin Administraţia Bazinală de Apă.

Prezenta propunere conţine în anexa nr. 2 Instrucţiunile privind încheierea Protocolului privind darea în folosinţă gratuită a bunurilor din domeniul public al apelor administrat de Administraţia Naţională "Apele Române".

Instrucţiunileau drept scop stabilirea cadrului general şi a procedurii privind încheierea protocolului pentru darea în folosință gratuită a unor bunuri imobile, proprietate publică a statului, aflate în administrarea Administraţiei Naţionale „Apele Române”.

Instrucţiunile sunt armonizate cu legislaţia actuală, nefiind necesare modificări sau completări ale legislaţiei adiacente.

Proiectul de act normativ vă conduce la promovarea, dezvoltarea și imbunătățirea sportului nautic în Romania.

**ADMINISTRAȚIA NAȚIONALĂ “APELE ROMÂNE”**

**DIRECTOR GENERAL**

**ing. Sorin LUCACI**

**­**

**Sef Serviciu Juridic-Contencios**

**Cons.jur. Catalin Caluian**

**Intocmit,**

**c.j. Nuta Claudiu**